# ג'ון ויליאמס (גיטריסט)

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
ג'ון ויליאמס בהופעה

ג'ון כריסטופר ויליאמס (נולד ב-24 באפריל, 1941) הוא אחד הגיטריסטים הקלאסיים הנודעים ביותר בעולם.

## [עריכה] חייו

ויליאמס נולד במלבורן, אוסטרליה וקיבל את שיעורי המוזיקה הראשונים שלו מאביו, לן ויליאמס. כשהיה בן 12 נסע לאיטליה ללמוד אצל "המאסטרו", אנדרה סגוביה. בהמשך למד בקולג' המלכותי למוזיקה בלונדון, שם למד פסנתר משום שלבית הספר לא הייתה מחלקת גיטרה בימים ההם. לאחר סיום לימודיו הוצע לו לבנות מחלקה כזאת. כאוהב מושבע של הגיטרה, קפץ על ההזדמנות וניהל את המחלקה למשך השנתיים הראשונות. ויליאמס שומר על קשרים עם הקולג' (ועם הקולג' הצפוני במנצ'סטר) מאז ועד היום.

הוא ידוע בעיקר כגיטריסט קלאסי, אבל בחן הרבה מסורות מוזיקליות שונות. הוא שיתף פעולה עם ג'וליאן ברים ועם פאקו פניה והיה חבר בלהקת הפיוז'ן "סקיי". הוא גם מלחין ומעבד.

ויליאמס הזמין קונצ'רטי לגיטרה אצל מלחינים כמו סטיבן דודג'סון, אנדרה פרווין, פטריק גוארס, ריצ'רד הארווי וסטיב גריי. הוא עבד גם עם מלחינים בני ארצו, ביניהם פיליפ הוטון, פיטר סקאלתורפ ונייג'ל וסטלייק, ליצירת מוזיקה לגיטרה, שרוח מולדתו שורה עליה.

ויליאמס נהנה מלהיט עולמי כשהקליט את "קאוואטינה" של סטנלי מאיירס, ששימש כנעימת הנושא לסרט זוכה האוסקר "צייד הצבאים" (1979). היצירה נכתבה תחילה לפסנתר, לסרט אחר עשר שנים קודם לכן, "מטה הטיול" (1970) אבל נכתבה מחדש לגיטרה והורחבה לפי הזמנת מאיירס וויליאמס. בשנת 1973, קליאו ליין כתבה מילים והקליטה את השיר "הוא היה יפה" בליווי ג'ון ויליאמס.

ויליאמס משמש פרופסור אורח באקדמיה המלכותית למוזיקה בלונדון. הוא ואשתו האמנית קאתי פאנאמה מתגוררים בלונדון ובאוסטרליה.

## [עריכה] ראו גם

רשימת הקלטות בוויקיפדיה האנגלית.

מקור: http://he.wikipedia.org../../../%D7%92/27/%D7%95/%D7%92%27%D7%95%D7%9F_%D7%95%D7%99%D7%9C%D7%99%D7%90%D7%9E%D7%A1_%28%D7%92%D7%99%D7%98%D7%A8%D7%99%D7%A1%D7%98%29.html

קטגוריות: גיטריסטים קלאסיים | מוזיקאים אוסטרלים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Español
- Suomi
- Français
- Italiano
- 日本語
- Nederlands
- Português